Ła Sacra Fameja, inte ła dotrina cristiana, se intende ła fameja de Jezù, conposta da Jexù isteso, da Maria e da Juzepe. In tel Vanzeło de Matio, dopo ł'adorasion de i Re Maji, on anxeło ghe dixe a Giusepe de scapare in Egito parchè Erode vołe copare el toxeto Jexù, ła Sacra Fameja, łora, ła resta in Egito fin che more el re che gavea ordenà de copare tuti i tuxiti mascołi de Betleme in tel co ł'intension de łiberarse de Jexù. Morto Erode, ła sacra fameja, ła torna a Nazareth. In tel Vanxeło de Łuca se cata el fato de ła circoncixion del toxeto secondo ła lexe de Moxè, el sparimento e ritrovamento de Jexù a dodexe ani a el tenpio de Jeruzałeme; ritrovà dopo tri dì de riserca, ła santa fameja ła torna a Nazareth dove Jexù crese disciplinà da i so jenitori. Inte ła dotrina cristiana ła Sacra Fameja ła xe tegnù on model de fameja umana.